Sfântul Scaun
Până la stabilirea relațiilor diplomatice între România și Sfântul Scaun în anul 1920, arhiepiscopii romano-catolici de București au îndeplinit și funcția de reprezentanți ai Suveranului Pontif pe lângă autoritățile române. În anul 1920 au fost stabilite relații diplomatice bilaterale între România și Sfântul Scaun. Pe 12 iunie 1920 primul ambasador al României pe lângă Sfântul Scaun, Dimitrie Penescu, și-a prezentat scrisorile de acreditare la Vatican.